Cereija

La Cereija ye la fruita de la cerejeira. Por ser ua planta arbórea la cerejeira produç pequeinhos fruitos, podendo ser se defrentes quelores (eisisten cereijas amarielhas, burmeilho scuro i roixas). Las cereijas son mui apreciadas, percipalmiente na Ouropa, por ser de gusto mui agradable.

 Bariadades 
La cereija , de polpa macie i suculenta, ye serbida al natural, cumo subremesa. La cereija ácida, de polpa bien mais firme, ye ousada na fabricaçon de cunserbas, cumpotas i licores, cumo l Kirsch, l Cherry i l Marasquino. La cerejeira fui antroduzida na Ouropa, sendo ua planta oureginária de la Ásia.

 Cultibo 
L sou cultibo ye rializado mais an regiones fries. Percísan de 800 a 1000 horas de friu para que puodan porduzir sastifatoriamente an árias cun Ambiernos i chubas. Cuntén proteínas, cálcio, fierro i bitaminas A, B, i C.

 Curjidades 
Quando cunsumida al natural, ten propiadades refrescantes, diuréticas i laxatibas. Cumo la cereija ye mui rica an tanino, quando quemida an eicesso puode porbocar delores de barriga, nun sendo acunselhable cunsumir mais de 200 ó 300 gramas de la fruita por die. La Medecina popular recomenda l cunsumo de cereijas ne l tratamiento de la gota.

Catadorie:Fruitos